1999/223/EY: Komission päätös, tehty 19 päivänä maaliskuuta 1999, Botswanasta, Keniasta, Madagaskarista, Swazimaasta, Zimbabwesta ja Namibiasta peräisin olevien naudanliha-alan tuotteiden tuontitodistuksista (tiedoksiannettu numerolla K(1999) 743)



Virallinen lehti nro L 082 , 26/03/1999 s. 0051 - 0052



KOMISSION PÄÄTÖS, tehty 19 päivänä maaliskuuta 1999, Botswanasta, Keniasta, Madagaskarista, Swazimaasta, Zimbabwesta ja Namibiasta peräisin olevien naudanliha-alan tuotteiden tuontitodistuksista (tiedoksiannettu numerolla K(1999) 743) (1999/223/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Afrikan, Karibian ja Tyynenmeren valtioista (AKT-valtioista) peräisin oleviin maataloustuotteisiin ja niiden jalostamisessa saatuihin tavaroihin sovellettavasta järjestelystä ja asetuksen (ETY) N:o 715/90 kumoamisesta 20 päivänä heinäkuuta 1998 annetun neuvoston asetuksen (EY) N:o 1706/98 (1), ja erityisesti sen 30 artiklan, ottaa huomioon Afrikan, Karibian ja Tyynenmeren valtioista tai merentakaisista maista ja merentakaisilta alueilta peräisin oleviin maataloustuotteisiin ja tiettyihin maataloustuotteiden jalostamisessa tuotettuihin tavaroihin sovellettavista järjestelyistä annetun neuvoston asetuksen (EY) N:o 1706/98 soveltamista koskevien yksityiskohtaisten sääntöjen vahvistamisesta naudanliha-alalla ja asetuksen (EY) N:o 589/96 kumoamisesta 9 päivänä syyskuuta 1998 annetun komission asetuksen (EY) N:o 1918/98 (2), ja erityisesti sen 4 artiklan, sekä katsoo, että asetuksen (EY) N:o 1918/98 1 artiklassa säädetään mahdollisuudesta antaa tuontitodistuksia naudanliha-alan tuotteille; tuonti on kuitenkin toteutettava kullekin kolmannelle viejämaalle säädettyjen määrien rajoissa, määrät, joista lupahakemuksia on jätetty 1 ja 10 päivän maaliskuuta 1999 välisenä aikana, eivät ole asetuksen (EY) N:o 1918/98 mukaisesti luuttomaksi leikattuna lihana ilmaistuina suuremmat kuin Botswanan, Kenian, Madagaskarin, Swazimaan, Zimbabwen ja Namibian alkuperätuotteiden osalta käytettävissä olevat määrät; tämän vuoksi tuontitodistuksia on mahdollista antaa haetuille määrille, olisi vahvistettava määrät, joille tuontitodistuksia voidaan hakea 1 päivästä huhtikuuta 1999 alkaen 52 100 tonnin kokonaismäärän rajoissa, ja on aiheellista mainita, että tämä päätös ei rajoita terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (3), sellaisena kuin se on viimeksi muutettuna direktiivillä 97/79/EY, (4), soveltamista, ON TEHNYT TÄMÄN PÄÄTÖKSEN: 1 artikla Seuraavat jäsenvaltiot antavat 21 päivänä maaliskuuta 1999 luuttomana lihana ilmaistuja, tietyistä Afrikan, Karibian ja Tyynenmeren valtioista peräisin olevia naudanliha-alan tuotteita koskevat tuontitodistukset jäljempänä esitettyjen määrien ja alkuperämaiden mukaisesti: Saksa: - 325,000 tonnia Botswanasta peräisin olevia tuotteita, - 40,000 tonnia Namibiasta peräisin olevia tuotteita. Yhdistynyt kuningaskunta: - 350,000 tonnia Botswanasta peräisin olevia tuotteita, - 460,000 tonnia Zimbabwesta peräisin olevia tuotteita, - 50,000 tonnia Namibiasta peräisin olevia tuotteita, - 40,000 tonnia Swazimaasta peräisin olevia tuotteita. 2 artikla Asetuksen (EY) N:o 1918/98 3 artiklan 2 kohdan mukaisesti todistushakemuksia voidaan jättää huhtikuun 1999 kymmenen ensimmäisen päivän aikana seuraavista luuttoman naudanlihan määristä: >TAULUKON PAIKKA> 3 artikla Tämä päätös on osoitettu kaikille jäsenvaltioille. Tehty Brysselissä 19 päivänä maaliskuuta 1999. Komission puolesta Franz FISCHLER Komission jäsen (1) EYVL L 215, 1.8.1998, s. 12 (2) EYVL L 250, 10.9.1998, s. 16 (3) EYVL L 302, 31.12.1972, s. 28 (4) EYVL L 24, 30.1.1998, s. 31